Boeing aksiyalari kompaniya hisobotlari tekshirilishi e’lon qilingandan so‘ng 11 foizga pasaydi

Boeing kompaniyasining aksiyalari Moskva vaqti bo‘yicha 21:00 da 11,19 foizgacha pasayib (13,03 dollarga), 103,33 dollarni tashkil etdi. Bu haqda Nyu-York fond birjasidagi savdolar natijalariga tayanib, “RBK” xabar beradi.

Kompaniya aksiyalarining arzonlashuvi avvalroq OAVlarida kompaniya hisobotlarining tekshirilishi haqidagi xabar paydo bo‘lgandan so‘ng yuz berdi. Bloomberg’ning ma’lum qilishicha, AQShning qimmatli qog‘ozlar va birjalar bo‘yicha komissiyasi kompaniyaning ikki samolyot – Boeing 787 Dreamliner va Boeing 747 ning narxlari va kutilayotgan sotuvi haqidagi hisoboti bo‘yicha tekshirish o‘tkazmoqda.
Shuningdek, tekshirish kompaniyaning bir necha hisobot davrida ishlab chiqarish sohasidagi sarf-xarajatlarini taqsimlash imkonini beruvchi buxgalterlik hisob-kitobi siyosatiga ham aloqador bo‘ladi.